Rampice

Rampice ( Rąpice,  Rampitz) su delnjołužiska wjes na wuchodnym brjoze Wódry w pólskim Lubušskim wojewódstwje, kotraž měješe w lěće 2011 532 wobydlerjow. Hač do lěta 1945 słušeše wosadna wjes k pruskemu wokrjesej Weststernberg.

 Geografija 
Wjes leži při wuchodnym brjoze Wódry njedaloko wuliwa Łužiskeje Nysy a něhdźe šěsć kilometrow juhowuchodnje Eisenhüttenstadta, jědnaće kilometrow juhozapadnje Cybinki a 25 kilometrow sewjerozapadnje Krosna.

 Stawizny 
1448 kupi rjadniski mišter Nickel von Thierbach wjes Rampice za rjad Johanitarjow wot markhrabje Johanna. Rampice stachu so ze sydłom rjadniskeho hamta, ke kotremuž słušeštej tež wsy Kloppitz (dźensa Kłopot) a Melschnitz (Mielesznica).Johanniterordensämter Rampitz/Kreis Weststernberg, Friedland/Kreis Lübben und Collin/Kreis Pyritz. Materialije w Tajnym statnym archiwje Pruske kulturne wobsydstwo w Berlinje-Dahlemje

1804 zhubi rjad swoje wobsydstwo. W Rampicach so znajmjeńša hač do zažneho 18. lětstotka tež delnjoserbsce rěčeše.Frido Mětšk: Serbsko-pólska rěčna hranica w 16. a 17. lětstotku. W: Lětopis, rjad B, zwjazk III (1958), Ludowe nakładnistwo Domowina, Budyšin 1958, str. 4–25.

Wot lěta 1945 leži wjes při pólsko-němskej hranicy.

 Wosobiny 
 Jan Boguměr Rychtar (1703–1765), serbski farar, domiznowědnika a stawiznar; farar w Rampicach 1734–1765

 Nóžki 

Kategorija:Sydlišćo w Delnjej Łužicy
Kategorija:Sydlišćo při Wódrje
Kategorija:Cyrkwinska wjes